section_heading: Povijest
paragraph_text: mini|lijevo|Pogled na brod građen u Uljaniku. mini|lijevo|Uljanik se nalazi na poluotoku nalik klinu u središtu Pulskog zaljeva i prema njegovoj lijevoj obali. Uljanik je službeno osnovan 1856. godine, u pomno odabranom pulskom zaljevu, kao brodogradilište ratne mornarice Austro-Ugarske monarhije. Temeljac za gradnju položila je carica Elizabeta 9. prosinca 1856. godine, te se taj datum proslavlja kao dan brodogradilišta, jednog od najstarijih danas u svijetu. Nepune dvije godine nakon polaganja temeljca - 5. listopada 1858. godine s navoza je porinut prvi brod - Kaiser s 5194 tone istisnine. Za Austrougarsku ratnu mornaricu potom je napravljena flota od 55 raznih brodova, ukupne istisnine 53.588 tona.